ویلیامدان قودس‌دکی مقدس مکان‌لارا زیارت
اینگیلیس کرال باشکندینین ایکینجی سیرا‌داکی وارثی کمبریج دوک‌و شاهزاده ویلیام، فیلیسطین سفری چرچیوه‌سینده ایشغال اولونموش شرقی قودسده یئرلشن مقدس مکان‌لاری زیارت ائدیب.
شاهزاده ویلیام، مقدس مکان‌لاری سفری اؤنجه‌سی ایشغال آلتین‌داکی شرقی قودس‌دکی قدیم شهر اراضی‌سینه روح زیتون داغینا چیخا‌راق بیر مدت قدیم شهری گزدی.
قدیم شهره کئچمزدن اوّل زیتون داغی‌نین اتک‌لرینده یئرلشن مقدس مریم آنا اورتودوکس کیلسه‌سینی ده زیارت ائدن اینگیلیس شاهزاده، یئنه عینی کیلسه‌ده دفن اولان باباسی‌نین ننه‌سی باتنبرگ پرنسسی آلیس‌ین قبرینی ده زیارت ائدیب.
اینگیلیس شاهزاده زیتون داغی سفری‌نین آردین‌دان قدیم شهره کئچه‌رک بورادا اولان مسجید اقصایا سفر ائدیب. شاهزاده ویلیاما سفری عرضینده قودس ایسلامی وقف‌لر ایداره‌سی مقاملاری همراه‌لیک ائدیب.
حرم شریفین سونرا یهودی‌لرین ان مقدس مکان سایدیغی، مسجید اقصانین باتی دیواری اولان بوراک دیوارینا (آغلاما دیواری) کئچن شاهزاده ویلیام، یهودی‌لرین کیپاسینی تاخا‌راق، اؤزونه همراه‌لیک خاخام‌‌لاردان بیلگی آلدی.
آغلاما دیوارینا ساغ الینی قویا‌راق تخمینن ایکی دقیقه دعا ائدن اینگیلیس شاهزاده، یهودی‌لر کیمی ایچینده آرزولار ایچه‌رن بیر یازینی آغلاما دیوارین‌داکی فاصیله‌لره قویدو.
اینگیلیس شاهزاده، ایشغال آلتین‌داکی شرقی قودسده یئرلشن مقدس مکان سفرینی یئنه بورا‌دان تاپیلان و خریستیان دونیاسی‌نین ان مقدس مکانی ساییلان قیامت کیلسه‌سینی زیارت ائده‌رک سونا چاتدیردی.
